แรงขายทำกำไรกด SET พลิกปิดลบ 6 จุด หลัง “โควิด” ฉุดงบบจ.-GDP หดตัว 12%
แรงขายทำกำไรกด SET พลิกปิดลบ 6 จุด หลัง "โควิด" ฉุดงบบจ.-GDP หดตัว 12% โดยดัชนีปิดตลาดวันนี้ ที่ระดับ 1,320.91 จุด ลบ 6.14 จุด หรือ 0.46% มูลค่าการซื้อขาย 4.78 หมื่นล้านบาท
17 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,320.91 จุด ลบ 6.14 จุด หรือ 0.46% มูลค่าการซื้อขาย 4.78 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวลง เผชิญแรงขายทำกำไรหลังเสร็จสิ้นการประกาศผลประกอบการไตรมาส 2/63 ของบริษัทจดทะเบียน ซึ่งภาพรวมผลกำไร -45% yoy และ +23% qoq โดยรับผลกระทบจากการแพร่ระบาดไวรัสโควิด-19 หนัก และอาจจะต่อเนื่องไปถึงไตรมาส 3/63 ด้วย อีกทั้งอัตราการขยายตัวทางเศรษฐกิจ (GDP) ของไทยงวดไตรมาส 2/63 ของไทยหดตัวหนักถึง -12.2% เป็นปัจจัยถ่วงตลาด
ขณะที่นักลงทุนต่างก็รอติดตามนโยบายเศรษฐกิจใหม่ ๆ ของรัฐบาลหลังปรับคณะรัฐมนตรี (ครม.) แล้ว ซึ่งขณะนี้ยังไม่มีออกมา จึงเลือก Wait &amp; See ก่อน
ส่วนตลาดต่างประเทศต่างก็เป็นลักษณะการแกว่งไซด์เวย์ โดยตลาดหุ้นในภูมิภาคเอเชียเคลื่อนไหวทั้งในแดนบวก-ลบเล็กน้อย และดาวโจนส์ฟิวเจอร์สบวกเล็กน้อยหลังจากที่ไม่มีการเจรจาการค้าระหว่างสหรัฐและจีน ส่วนตลาดในยุโรปเทรดบ่ายนี้ก็แกว่งไซด์เวย์ในแดนบวกเล็กน้อย ทั้งนี้ ตลาดต่างประเทศต่างปรับขึ้นไปกันแล้วในช่วงก่อนหน้านี้มีแต่ตลาดหุ้นไทยที่ยังไม่ปรับขึ้นมา
สำหรับแนวโน้มการลงทุนในวันพรุ่งนี้ (18 ส.ค.) นายมงคล กล่าวว่า ตลาดฯคงอยู่ในช่วงของการปรับฐาน อิงกับต่างประเทศ หากตลาดต่างประเทศไม่บวก ตลาดบ้านเราคงบวกได้ยาก เพราะยังไม่มีปัจจัยหนุน อย่างไรก็ดี ให้ติดตามรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) ในวันที่ 19 ส.ค.นี้ และยอดขายตลาดรวมรถยนต์ของไทย รวมถึงจำนวนผู้ขอรับสวัสดิการว่างงานรายสัปดาห์ของสหรัฐ
พร้อมให้แนวรับ 1,310 จุด ส่วนแนวต้าน 1,330 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STGT   มูลค่าการซื้อขาย  2,567.05 ล้านบาท  ปิดที่  65.50 บาท  ลดลง   7.50 บาท
CPALL  มูลค่าการซื้อขาย  1,959.82 ล้านบาท  ปิดที่  65.25 บาท  ลดลง   0.50 บาท
KBANK  มูลค่าการซื้อขาย  1,613.36 ล้านบาท  ปิดที่  87.75 บาท  ลดลง   1.25 บาท
MINT   มูลค่าการซื้อขาย  1,549.52 ล้านบาท  ปิดที่  20.70 บาท  เพิ่มขึ้น  0.60 บาท
AOT    มูลค่าการซื้อขาย  1,149.82 ล้านบาท  ปิดที่  54.25 บาท  เพิ่มขึ้น  0.25 บาท
 
ตลาดหุ้นเอเชีย
